EkBass/fiwiki-20250220-pages-articles huggingface dataset:
Change (In the House of Flies)

Change (In the House of Flies) on alternative metal -yhtye Deftonesin kappale vuodelta 2000. Kappale on yhtyeen albumin White Ponyn ensimmäinen singlejulkaisu. Se on yhtyeen menestynein single, nousten Billboardin Modern Rock Charts -listalla kolmanneksi, Mainstream Rock Charts -listalla yhdeksänneksi ja Britannian singlelistalla sijalle 53. Nykyään kappaletta pidetään yleisesti yhtenä yhtyeen tunnetuimmista ja parhaista. Kappale esiintyi myös elokuvissa Kadotettujen kuningatar, Little Nicky ja Dragon Ball Z: Cooler's Revengen amerikkalaisessa julkaisussa. Se on soitettu myös televisiosarjoissa, kuten Alias ja Following, sekä Dexterin 7. tuotantokauden trailerissa. Kappaleeseen on tehty musiikkivideo, jonka ohjaajana toimi Liz Friedlander. ==Singlen kappalelista== ==Lähteet== Luokka:Vuoden 2000 kappaleet Luokka:Deftonesin kappaleet
Dentsu

Dentsū (, ) on Japanin suurin mainos- ja viestintätoimistojen ryhmä, jonka liikevaihto on yli 2 000 miljardia jeniä. Dentsu on suurin mainosalan yritys Japanin ohella myös Intiassa ja monissa muissa Aasian–Tyynenmeren alueen maissa, mutta silti sen liikevaihdosta tulee Japanin ulkopuolelta vain runsaat 16 prosenttia (2011). Dentsu on yksi maailman kuudesta suuresta markkinointiviestintäalan jättiyrityksestä, joista muut ovat Omnicom Group, WPP, Interpublic, Publicis ja Havas.Publicis Omnicom Group: All the Facts You Need to Know, Advertising Age 28.7.2013. Viitattu 28.1.2014. Dentsu perustettiin vuonna 1901 nimellä Nihon Kōkoku (engl. Japan Telegraphic Company) huolehtimaan sähkeliikenteestä. Vuonna 1907 ostettiin mainostoimistoyritys, minkä jälkeen yrityksellä oli toimialoinaan mainonta, uutistoiminta ja teleliikenne. Mainontaan yritys alkoi erikoistua 1936, kun muut toimialat myytiin. Vuonna 1943 yritys osti 16 muuta mainosalan yritystä ja laajeni Tokiosta Osakaan, Nagoyaan ja Kyūshūun. Vuonna 1951 Japanissa aloitettiin kaupallinen radiotominta, ja yritykseen perustettiin radiomainontaosasto. Vuonna 1955 yrityksen nimi lyhennettiin muotoon Dentsu, joka listautui Tokion pörssiin 2001. Heinäkuussa 2012 Dentsu hankki omistukseensa brittiläisen Aegis Group plc:n lähes neljällä miljardilla eurolla.Japan's Dentsu to Acquire Aegis Group for $4.9 billion, Advertising Age 12.7.2012. Suomessa Aegis toimii tytäryhtiönsä Dentsu Aegis Media Finland kautta.Dentsu on tehnyt ostotarjouksen Aegis Groupista – "ei vaikuta toimintaan Suomessa", Markkinointi & Mainonta 12.7.2012. ==Lähteet== ==Kirjallisuutta== * Luokka:Japanilaiset pörssiyhtiöt Luokka:Mainosyhtiöt Luokka:Markkinointiviestintäyhtiöt
Jeffrey Kaplan

Jeffrey Kaplan on yhdysvaltalainen tutkija, joka on perehtynyt erityisesti uskonnolliseen väkivaltaan ja äärioikeistolaisuuteen. Hän toimii tällä hetkellä professorina Wisconsin–Oshkoshin yliopistossa. Kaplan on kirjoituksissaan käsitellyt myös Suomea, esimerkiksi Kyösti Pekosen kirja The New Radical Right in Finland sisältää hänen kirjoittamansa artikkelin.Oshkosh Board of Academic Advisors ==Lähteet== Luokka:Yhdysvaltalaiset tieteilijät Luokka:Syntymävuosi puuttuu Luokka:Elävät henkilöt
Kätyrit

Kätyrit () on vuonna 2015 ensi-iltansa saanut 3D-tietokoneanimaatioelokuva. Se on esiosa elokuville Itse ilkimys ja Itse ilkimys 2. Elokuva sijoittuu 1960-luvulle aikaan ennen kuin Kätyrit tapaavat Grun. Elokuva sai ensi-iltansa Suomessa 3. heinäkuuta 2015. == Juoni == Kätyrit ovat keltaisia apureita, jotka ovat eläneet jo maailman alkuajoilta lähtien, kehittyen keltaisista yksisoluisista organismeista olennoiksi, joilla on vain yksi tehtävä: palvella historian kunnianhimoisimpia pahiksia. Sen jälkeen kun heidän toistaitoisuutensa tuhoaa heidän isäntänsä, mukaan lukien T-Rexin, luolamiehen, Faaraon, Draculan ja Napoleonin, he päättävät eristää itsensä maailmalta ja aloittaa uuden elämän Antarktiksella. Isännän puute ajaa kuitenkin heidät ennen pitkää masennukseen. Kätyreistä Kevin, Stuart ja Bob lähtevät etsimään uutta isäntää. He saapuvat pahismessuille, jossa he kilpailevat päästäkseen Scarlet Overkillin apulaisiksi. Scarlet on tyylikäs ja kunnianhimoinen pahis, joka tahtoo hallita maailmaa ja olla ensimmäinen naispuolinen superroisto. == Näyttelijät == === Suomenkieliset ääninäyttelijät === == Lähteet == == Aiheesta muualla == * Luokka:Vuoden 2015 yhdysvaltalaiset elokuvat Luokka:Yhdysvaltalaiset animaatioelokuvat Luokka:3D-elokuvat Luokka:Yhdysvaltalaiset komediaelokuvat
Isernia

Isernia on kaupunki Molisen alueella Italiassa, ja se on Isernian maakunnan pääkaupunki. Kaupungin tärkein nähtävyys on kirkko Cattedrale di San Pietro. Kirkon paikalla on ollut temppeli jo ennen ajanlaskun alkua. Temppelin jäänteet löydettiin arkeologisissa kaivauksissa. Kirkko on tuhoutunut monissa maanjäristyksissä vuosisatojen aikana. Myös toisen maailmansodan aikaiset pommitukset vaurioittivat kirkkoa. Kunnan kotisivut == Lähteet == Luokka:Molisen kaupungit Luokka:Isernian maakunnan kunnat
Digital Bath

Digital Bath on alternative metal -yhtye Deftonesin kappale, joka julkaistiin promosinglenä White Ponylta vuonna 2001. Kappale nousi Billboardin Modern Rock Tracks -listalla sijalle 16. Albumin aikaisempien singlejen tyyliin kappale on yksi yhtyeen tunnetuimmista. Kappale erottuu yhtyeen aiemmasta materiaalista, sisältäen paljon erilaisia efektejä kuten veden kuplimista. Tämän lisäksi kappale sisältää yhden yhtyeen tunnetuimmista rumpukompeista. Vaikka kappaletta pidetään usein kauniina, solisti Chino Moreno on kertonut kappaleen kertovan fantasiasta, jossa hän houkutteli naisen ammeeseen ja tappoi hänet sähköllä surmaten. == Lähteet == Luokka:Vuoden 2001 kappaleet Luokka:Deftonesin kappaleet
Fifty Shades of Grey (elokuva)

Fifty Shades of Grey on vuonna 2015 ensi-iltansa saanut Sam Taylor-Johnsonin ohjaama eroottinen draamaelokuva, joka perustuu E. L. Jamesin samannimiseen romaaniin vuodelta 2011. Elokuva kertoo nuoresta opiskelijanaisesta Anastasia Steelestä, joka tapaa rikkaan liikemiehen Christian Greyn ja heille kehittyy sadistisiakin piirteitä saava seksisuhde. Pääosissa ovat Dakota Johnson ja Jamie Dornan. Elokuva sai ensi-iltansa Berliinin elokuvajuhlilla 11. helmikuuta 2015. Yhdysvalloissa ja Suomessa ensi-ilta oli 13. helmikuuta 2015. == Näyttelijät == == Vastaanotto == Suomessa elokuvaan myytiin ennakkoon yli 30 000 lippua. Ruotsissa elokuvaan myytiin ennakkoon ennätykselliset 125 000 lippua. Elokuva oli avausviikonloppunaan Suomen toiseksi katsotuin elokuva lähes 53 000 katsojalla. Elokuva tuotti maailmanlaajuisesti avausviikonloppunaan yli 239 miljoonaa dollaria rikkoen useita ennätyksiä ja ollen muun muassa kaikkien aikojen paras naisohjaajan avaustulos. === Kritiikkiä === Elokuva ja sen sadomasokismi aiheutti jo ennen elokuvan julkaisua laajaa kritiikkiä ja jopa boikotointia. Elokuvan esittäminen on kielletty Malesiassa. Päätöksen tehneen lautakunnan johtajan Abdul Halim Abdul Hamidin mukaan elokuva on "enemmän pornoa kuin elokuva". Pohjois-Amerikassa on käynnistetty kampanja, jossa elokuvankatsojia kehotetaan boikotoimaan elokuvaa. Toivomuksena on, että elokuvan sijaan ihmiset lahjoittaisivat pääsylippurahat perheväkivaltaa vastaan taisteleville organisaatioille. == Palkintoja == Elokuva voitti useita huonoimmille elokuville jaettavia Razzie- eli Golden Raspberry -palkintoja: huonoin elokuva, huonoin miespääosa, huonoin naispääosa, huonoin valkokangaspari (Dornan ja Johnson), ja huonoin käsikirjoitus. == Lähteet == == Aiheesta muualla == * Virallinen sivusto * Luokka:Vuoden 2015 yhdysvaltalaiset elokuvat Luokka:Sam Taylor-Johnsonin ohjaamat elokuvat Luokka:Yhdysvaltalaiset eroottiset elokuvat Luokka:Romanttiset elokuvat Luokka:Yhdysvaltalaiset romaaneihin perustuvat elokuvat Luokka:Universal Picturesin elokuvat Luokka:Seulonnan keskeiset artikkelit
Space Police – Defenders of the Crown

Space Police – Defenders of the Crown on saksalaisen heavy metal -yhtye Edguyn kymmenes studioalbumi. Se julkaistiin 18. huhtikuuta 2014.Edguy.net: NEW ALBUM "SPACE POLICE" OUT NOW!. viitattu 3.10.2016. Albumi debytoi Suomen virallisen listan sijalla 12.Musiikkituottajat: Edguy – Space Police – Defenders of the Crown == Kappaleet == # # # # # # # # # # === Limited Edition === # * # # # # # # == Arvostelut == * All About The Rock: All About The Rock review * Angry Metal Guy: Angry Metal Guy review * Blabbermouth: Blabbermouth: CD review * Imperiumi.net: Imperiumi.net: Levyarvio * Kaaoszine: Kaaoszine: Levyarvio * Metal Injection: positiivinenMetal Injection: Album review == Lähteet == == Aiheesta muualla == * * Luokka:Edguyn albumit Luokka:Vuoden 2014 albumit
Sotakuvaaja (kirja)

Sotakuvaaja (Slightly Out of Focus) on valokuvaaja Robert Capan kirjoittama, vuonna 1947 ilmestynyt muistelmateos. Capa sopi kesäkuussa 1946 sotamuistelmien kirjoittamisesta Henry Holt and Companyn kanssa. Käsikirjoitus sovittiin alkujaan luovutettavaksi jo 15. elokuuta, mutta aikaraja osoittautui täysin epärealistiseksi. Kirja julkaistiin lopulta keväällä 1947.Whelan, s. 16–17. Se käsittelee Capan työrupeamaa toisen maailmansodan tapahtumissa 1942–1945. Vaikka teos onkin muistelma, Capa ei kertonut kirjassa puhdasta totuutta. Hän ei alkujaan tarkoittanut kirjaansa historialliseksi dokumentiksi vaan viihdyttävän elokuvakäsikirjoituksen pohjaksi. Alkuperäispainoksen suojapäällyksen etukannen liepeeseen oli painettu Capan tunnustus, jossa hän kertoi ottaneensa vapauksia tarinan suhteen.Whelan, s. 12–13. Sotakuvaajan vastaanotto oli vuonna 1947 pääosin positiivinen. == Lähteet == *Whelan, Richard: ”Johdanto”. Teoksessa === Viitteet === Luokka:Omaelämäkerrat Luokka:Yhdysvaltalaiset tietokirjat Luokka:Vuoden 1947 kirjat
Interpublic

The Interpublic Group of Companies, Inc. (IPG) on yksi maailman suurimmista markkinointiviestintäalan yritysryhmistä, jonka liikevaihto vuonna 2012 oli noin 7 miljardia Yhdysvaltain dollaria.Publicis Omnicom Group: All the Facts You Need to Know, Advertising Age 28.7.2013. Viitattu 28.1.2014. Yhtiöryhmän yritysten yhteinen henkilöstömäärä oli noin 43 300\. Interpublicin toiminta jakautuu kolmeen maailmanlaajuiseen mainostoimistoketjuun: McCann Worldgroup, Lowe and Partners ja Draftfcb. Interpublicin mediatoimistot eri maissa toimivat kattonimen IPG Mediabrands alla. Joulukuussa 2024 uutisoitiin Omnicom Groupin ja Interpublicin yhdistymisestä, joka tapahtuu aikaisintaan loppuvuodesta 2025. Uudesta yrityksestä tulee alallaan maailman suurin, ohi ykköstilaa pitkään hallinneen WPP:n. ==Interpublic Suomessa== Suomalaisista markkinointiviestinnän yrityksistä Interpublicin omistamaan IPG Mediabrands Finlandiin kuuluvat vuonna 2022 Initiative (ent. Ium Helsinki, ent. PMI), Virta UM, Kuulas, R3AL Helsinki, Marvelous ja RepriseMediatoimisto PMI vaihtaa nimeä, Markkinointi & Mainonta 20.5.2013. Viitattu 28.1.2014. IPG Mediabrands Finlandista tuli vuonna 2021 Suomen ”johtava” markkinointialan yritysten ryhmä kun se ohitti yhdellä pisteellä Dentsu Internationalin tutkimuslaitos Recman analyysissä (jonka kriteereitä lähde ei tarkoin kerro). Interpublic-ryhmään kuului Suomessa mainostoimisto McCann Helsinki, johon Lowe Group Finland yhdistettiin 2006.McCann Helsinki ja Lowe yhdistyvät, Markkinointi & Mainonta 12.12.2006. Viitattu 28.1.2014. Vuosina 1995–2010 Interpublic omisti enemmistön Hasan & Partnersista, mutta toimiston työntekijäpartnerit ostivat osuuden takaisin suomalaisomistukseen 2010. Aiemmin Interpublic omisti myös Kauppamainoksesta syntyneen FCB Espa -mainostoimiston, kunnes toimiva johto osti sen kokonaan itselleen ja toimiston nimeksi otettiin Ezpa.Jussi Liimatainen MTL:n mainostoimistojen puheenjohtajaksi , Mediaviikko 12.1.2009 Sittemmin Ezpa sulautui osaksi turkulaislähtöistä OSG Groupia (ent. Ojala & Saari).OS/G Ezpa on nyt OS/G MarCom, Markkinointi & Mainonta 19.4.2013. Viitattu 28.1.2014. ==Lähteet== ==Kirjallisuutta== * Luokka:Yhdysvaltalaiset pörssiyhtiöt Luokka:Markkinointiviestintäyhtiöt Luokka:Mainosyhtiöt Luokka:Yhdysvaltalaiset viestintäyhtiöt
Talvinen tarina (elokuva)

Talvinen tarina () on vuonna 2014 ensi-iltansa saanut Akiva Goldsmanin ohjaama ja käsikirjoittama draamaelokuva. Se perustuu Mark Helprinin samannimiseen romaaniin vuodelta 1983. Elokuvan pääosissa ovat Colin Farrell, Russell Crowe, Jessica Brown Findlay, Jennifer Connelly ja Will Smith. Elokuva sai ensi- iltansa Yhdysvalloissa 14. helmikuuta 2014 ja Suomessa se on 21. helmikuuta 2014. == Näyttelijät == == Lähteet == == Aiheesta muualla == * Virallinen sivusto * * Talvinen tarina Box Office Mojossa * Talvinen tarina Rotten Tomatoesissa * Talvinen tarina Metacriticissä Luokka:Vuoden 2014 yhdysvaltalaiset elokuvat Luokka:Yhdysvaltalaiset romaaneihin perustuvat elokuvat Luokka:Elokuvat hevosista Luokka:New Yorkissa tapahtuvat elokuvat
Kristiina Kivivuori

Toini Kristiina Kivivuori, (oik. Statkov, (18. syyskuuta 1919 Turku – 28. joulukuuta 1992 Bochum, Saksa (digilehden tilaajille)) oli suomentaja. Kivivuori valmistui ylioppilaaksi 1938 ja suoritti kieliopintoja Helsingin yliopistossa. Hän työskenteli WSOY:llä kustannusvirkailijana 1942–1944, 1945–1949 ja 1962–1963 sekä Weilin+Göösin kustannusvirkailijana 1963–1966. Vuonna 1944 Kivivuori työskenteli Deutsches Nachrichtenbüron kääntäjänä. Vapaana suomentajana hän toimi 1949–1963 ja vuodesta 1966. Avioiduttuaan vuonna 1967 hän muutti Saksaan. Kivivuori suomensi englannista muiden muassa Jane Austenia, James Baldwinia, Joyce Caryä, Joseph Conradia, Daniel Defoeta, Thomas Hardyä, W. Somerset Maughamia, George Meredithiä, James Thurberia ja Mark Twainia, saksasta Heinrich Bölliä, Carl Zuckmayeria ja ruotsista Per Olov Enquistiä, Tove Janssonia, Christer Kihlmania, Pär Lagerkvistia, Halldór Laxnessia, Vilhelm Mobergia ja August Strindbergiä. Hän suomensi myös näytelmiä ja kuunnelmia. Suomentamisen ohella Kivivuori opetti dialogin suomentamista Teatterikorkeakoulussa ja ohjasi suomentajakursseja 1966–1967. Kivivuori sai Mikael Agricola -palkinnon vuonna 1960 ja valtion kääntäjäpalkinnon vuosina 1970, 1981 ja 1988 sekä Otavan kääntäjäpalkinnon vuonna 1970. Kivivuori sai 1989 Itävallan kulttuuriministeriön tunnustuspalkinnon suomennostyöstään Robert Musilin suurromaanista Mies vailla ominaisuuksia, jonka ensimmäisen osan suomennos ilmestyi 1980 ja toinen osa seitsemän vuotta myöhemmin. == Lähteet == Luokka:Suomentajat Luokka:Vuonna 1919 syntyneet Luokka:Vuonna 1992 kuolleet
Heaven Is for Real

Heaven Is for Real on vuonna 2014 ensi-iltansa saanut Randall Wallacen ohjaama draamaelokuva. Se perustuu Todd Burpon ja Lynn Vincentin samannimiseen kirjaan vuodelta 2010, joka kertoo perheestä, jonka poika kertoo käyneensä taivaassa. Elokuvan ensi-ilta oli Yhdysvalloissa 16. huhtikuuta 2014. == Näyttelijät == == Lähteet == ==Aiheesta muualla== * Luokka:Vuoden 2014 yhdysvaltalaiset elokuvat Luokka:Yhdysvaltalaiset draamaelokuvat Luokka:Kristinuskosta kertovat elokuvat
Rio Tinto

Rio Tinto voi tarkoittaa: *Rio Tinto, joki Espanjassa *Rio Tinto, kaivosyhtiö *Rio Tinto, kaupunki Portugalin Esposenden kunnassa *Rio Tinto, kaupunki Portugalin Gondomarin kunnassa
Wabash

Wabash [wɔːbæʃ] on Ohiojoen suurin etelään virtaava sivujoki Yhdysvaltojen itäosassa. Sen lähde on Grand Lakessa Ohion osavaltiossa. Sieltä se virtaa länteen Indianan poikki ja ohittaa Huntingtonin, Wabashin, Logansportin ja Lafayetten kaupungit ennen kuin kääntyy etelään. Se muodostaa Indianan ja Illinoisin välisen rajan 320 kilometrin matkalla ennen kuin yhtyy Ohiojokeen Indianan lounaisnurkassa. Joen koko pituus on 851 km ja valuma-alue 85 860 km². Intiaanit olivat kutsuneet jokea nimellä Wah-Bash-Shik-ki (mikä tarkoittaa puhtaan valkoista), ranskalaiset kirjoittivat sen ylös muotoon Ouabache josta se vääntyi englanniksi Wabashiksi. Indianan osavaltion tunnuslauluksi nimettiin vuonna 1913 Paul Dresserin säveltämä ja sanoittama ”On the Banks of the Wabash, Far Away”, jossa kertoja muistelee lapsuuttaan joen varrella. == Lähteet == == Aiheesta muualla == Luokka:Yhdysvaltain joet Luokka:Mississippin vesistö
Rinka

thumb|right|200px|Rinka Rinka on vesiputous Sloveniassa. Rinkalla on korkeutta 105 metriä, mikä tekee siitä maan toiseksi korkeimman vesiputouksen. Se on Logarskan laakson vesiputouksista suurin ja suosittu turistunähtävyys. Rinka on myös Savinjajoen alkulähde. == Lähteet == Luokka:Vesiputoukset Luokka:Tonavan vesistö Luokka:Slovenian maantiede
Phyllis Logan

Phyllis Margaret Logan (s. 11. tammikuuta 1956 Paisley, Skotlanti) on skotlantilainen televisio- ja elokuvanäyttelijä, joka tunnetaan muun muassa roolistaan elokuvassa Salaisuuksia ja valheita sekä televisiosarjasta Lovejoy. Hänet tunnetaan myös taloudenhoitaja rouva Hughesin roolistaan draamasarjassa Downton Abbey. Hän on naimisissa näyttelijä Kevin McNallyn kanssa. == Lähteet == == Aiheesta muualla == * Luokka:Skotlantilaiset näyttelijät Luokka:Vuonna 1956 syntyneet Luokka:Elävät henkilöt
Jussi Rintala

Jussi Rintala (s. 29. kesäkuuta 1980) on suomalainen aktiiviuransa lopettanut koripalloilija. Tampereen NMKY:n kasvatti Rintala pelasi Suomen pääsarjaa Pyrbasketissa vuosina 1999–2003 yhteensä neljä kautta ja saavutti kaudella 2000–2001 SM-hopeaa ja Suomen cupin hopeaa. Kaudella 2006–2007 hän pelasi I-divisioonassa BC Nokian joukkueessa.baskethotel.com == Lähteet == * Jussi Rintala baskethotel.com * Jussi Rintala basketball profile eurobasket.com === Viitteet === Luokka:Suomalaiset koripalloilijat Luokka:Vuonna 1980 syntyneet Luokka:Elävät henkilöt
Toni Nummi

Toni Nummi (s. 23. elokuuta 1980) on suomalainen aktiiviuransa lopettanut koripalloilija. Tampereen NMKY:n kasvatti Nummi pelasi Suomen pääsarjaa Pyrbasketissa vuosina 1998–2001 yhteensä kolme kautta ja saavutti kaudella 2000–2001 SM-hopeaa ja Suomen cupin hopeaa. Kaudella 2006–2007 hän pelasi I-divisioonassa BC Nokian joukkueessa. A-nuorten maajoukkueessa Nummi pelasi 16 ja 20-vuotiaiden maajoukkueessa neljä ottelua.baskethotel.com == Lähteet == * Toni Nummi baskethotel.com * Toni Nummi basketball profile eurobasket.com === Viitteet === Luokka:Suomalaiset koripalloilijat Luokka:Vuonna 1980 syntyneet Luokka:Elävät henkilöt
Krka

Krka (, ) on joki Kaakkois-Sloveniassa. Krka on Savan sivujoki. Krka on 95 kilometriä pitkä, mikä tekee siitä Savinjan jälkeen pisimmän vain Sloveniassa virtaavissa joista. == Nimi == Ensimmäiset kirjalliset lähteet Krkasta ovat vuodelta 799, jolloin joesta puhuttiin nimellä Corca. Joesta on käytetty myös nimi Gurke (1025) ja Gurka fluvio (1249). Joen sloveenilainen nimi on peräisin slaavilaisesta sanasta Kъrka, joka perustuu romaaniseen sanaan Corcra tai Corca. Monilla joilla oli antiikissa tämän kaltaisia nimiä, ja sanan uskotaan olevan onomatopoeettinen. == Reitti == Krka saa alkunsa 10 kilometriä Ivančna Gorican kaupungista lounaaseen ja noin 26 kilometriä Ljubljanasta kaakkoon, josta se virtaa kaakkoon. Se ohittaan Žužemberkin, Dolenjske Toplicen, Novo meston, Otočec Castlen ja Kostanjevica na Krkin, kunnes se kohtaa Savan Brežicessä, lähellä Kroatian rajaa. Krkalla on kaksi pitkää sivujokea, Temenica ja Radulja. ==Lähteet== Luokka:Slovenian joet Luokka:Tonavan vesistö
Eric Paterson

Eric Evan Paterson (11. syyskuuta 1929 Edmonton – 14. tammikuuta 2014 Sherwood Park, Strathcona County) oli kanadalainen jääkiekkomaalivahti, olympiavoittaja ja maailmanmestari. Paterson kuului Kanadan olympiakultaa Oslossa 1952 voittaneeseen joukkueeseen. Talviolympialaisten tuolloisesta statusarvosta johtuen Kanada saavutti samalla maailmanmestaruuden.Olympics at Sports- Reference.com Paterson kuoli Edmontonin kupeessa 84-vuotiaana 14. tammikuuta 2014.http://www.iihf.com/home-of-hockey/news/news- singleview/browse/1/recap/8396.html?tx_ttnews[backPid]=187&cHash;=e7fdd56d1bhttp://www.legacy.com/obituaries/edmontonjournal/obituary.aspx?n=Eric- PATERSON&pid;=169157726 == Lähteet == * Eric Paterson Bio, Stats and Results Olympics at Sports-Reference.com === Viitteet === Luokka:Kanadalaiset jääkiekkomaalivahdit Luokka:Kanadalaiset olympiavoittajat Luokka:Jääkiekon maailmanmestarit Luokka:Vuonna 1929 syntyneet Luokka:Vuonna 2014 kuolleet
Espanjanbulldoggi

Espanjanbulldoggi (perro de toro) on espanjalainen koirarotu. == Ulkonäkö == Espanjanbulldoggi muistuttaa bordeauxindoggia. Se on esimerkiksi mallorcandoggia huomattavasti raskasrakenteisempi. Sen säkäkorkeus on 50–60 cm ja paino 42–55 kg. Karvapeite voi olla väriltään punainen, tummanruskea, harmaa, musta, brindle tai mikä tahansa edellä mainituista valkoisin merkein. == Luonne ja käyttäytyminen == Espanjanbulldoggi on itsenäinen, omapäinen ja itsevarma. == Alkuperä == Rotu on usein kuvattu vanhoissa maalauksissa, ja sitä ollaan paraikaa luomassa uudelleen. == Lähteet == Luokka:Espanjalaiset koirarodut Luokka:FCI:n ulkopuoliset rodut Luokka:Mastiffit
Venturo

thumb|250px|Venturo-talo Ruotsin Kivikissä. Venturo on arkkitehti Matti Suurosen vuonna 1971 suunnittelema lujitemuovista valmistettu talo. Se kuuluu hänen Casa Finlandia -sarjaansa ja on mallinimeltään CF-45. Suuronen oli kolme vuotta aikaisemmin suunnitellut suurta huomiota saaneen muovisen Futuro-talon. == Yleistä == Oy Polykem Ab:n Ruotsinpyhtään tehtaalla valmistui vuosina 1971–1979 yhteensä 20 Venturoa.Matti Suurosen ansio- ja työluettelo 1983 Taloja käytettiin huoltoasemina, myymälöinä, näyttelytiloina ja motelliyksikköinä. Helsingin Kannelmäessä oli kaksi Venturo-asuintaloa, joista kumpikin oli koottu kahdesta 45 m² ja yhdestä 60 m² moduulista. Toinen näistä 150 m² Venturoista purettiin vuonna 2009, mutta toinen on yhä jäljellä asuinkäytössä. Suomessa valmistetuista Venturoista kaksi myytiin Neuvostoliittoon, kaksi Ranskaan, yksi Sveitsiin ja yksi Ruotsiin. Talon valmistuslisenssi myytiin 11 maahan eri puolille maailmaa.Polykem: Casa Finlandia licensees - January 1st, 1973 == Rakenne == thumb|250px|1980-luvulla alkuperäiskäytöstään poistunut Venturo Luumäellä. Venturo-talon perusyksikkö oli lattiapinta-alaltaan 45 m² ja painoi noin 4 000 kg. Rakennus muodostui kahdesta moduulista, joiden väliin tuli irtonaiset katto-, seinä- ja lattiaelementit. Venturon ulkoseinässä oli kahden lasikuitukerroksen välissä 5 cm:n paksuudelta lämpöeristeenä toimivaa polyuretaania. == Venturot nykyään == Yksi Ruotsiin myydyistä Venturoista on esillä Simrishamnin kunnassa sijaitsevassa Kivik Art Centerissä. Suomessa Venturoita on jäljellä vielä mm. Vantaalla, Helsingin Kannelmäessä ja Luumäellä. Syyskuussa 2019 Espoon Tapiolassa sijaitseva Näyttelykeskus WeeGee hankki alun perin Ylöjärvellä huoltoasemalla toimineen Venturon, joka avautui yleisölle kunnostuksen jälkeen. Venturo sijoitettiin Kauppakeskus Ainoan edustalle, Tapionaukiolle. Venturo on ollut korjattavana Ekin Muovissa Ylöjärvellä. == Katso myös == * Casa Finlandia * Futuro == Lähteet == == Aiheesta muualla == * Valokuvia Venturo-taloista Finna-palvelussa Luokka:Suomalainen arkkitehtuuri Luokka:Talotyypit
Pukkilanoja

Pukkilanoja on pienen rannikkovesistön muodostava oja tai joki Kaarinan kaupungissa entisen Piikkiön kunnan alueella Varsinais-Suomessa. Valuma-alueen pohjoisosat kuuluvat Liedon kuntaan. Pukkilanojan valuma-alue on 26,05 km² ja se muodostaa Suomen ympäristöhallinnon vesistöalueluokituksessa Pukkilanojan vesistöalueen, joka on 3. jakovaiheen vesistöalue ja tunnukseltaan 82.042. Valuma-alueella sijaitsee pieni Pussilanjärvi-niminen lampi ja ainoa nimetty Pukkilanojan sivuhaara on Karhulanoja. Pukkilanoja laskee Saaristomereen Piikkiönlahden kohdalla. Piikkiönlahteen laskee myös toinen virtavesi, Pukkilanojan itäpuolella sijaitseva Piikkiönjoki (Hepojoki ja Makarlanjoki), jonka kanssa Pukkilanoja muodostaa yhteensä 79 neliökilometrin valuma-alueen. Pukkilanojan pohjoispuolella on Savijoen valuma-alue ja länsipuolella on Myllyojan valuma-alue (välialue). == Lähteet == Luokka:Kaarinan luonto Luokka:Liedon luonto Luokka:Piikkiö Luokka:Saaristomereen laskevat vesistöt Luokka:Suomen joet
Katinkarinoja

Katinkarinoja on pienen rannikkovesistön muodostava oja tai joki Vehmaan kunnan alueella Varsinais-Suomessa. Katinkarinoja laskee Saaristomereen Isosalmen Himoistenperän lahteen, johon laskee myös toinen virtavesi, Katinkarinojan länsi- ja pohjoispuolella sijaitseva Marjavuorenoja. Länsipuolella on Puttanjoen valuma-alue ja eteläpuolella nimeämätön välialue. Katinkarinojan valuma-alueella on kolme järveä: Myllyjärvi (25 ha), Niinijärvi (10 ha) ja Kirkkojärvi (5 ha). Katinkarinojan valuma-alue on 9,81 km² ja se muodostaa Suomen ympäristöhallinnon vesistöalueluokituksessa Katinkarinojan vesistöalueen, joka on 3. jakovaiheen vesistöalue ja tunnukseltaan 82.058. == Lähteet == Luokka:Vehmaan luonto Luokka:Saaristomereen laskevat vesistöt Luokka:Suomen joet
Kanavaniini

Kanavaniini (C5H12N4O3) on ei-proteinogeeninen myrkyllinen aminohappo, jota tavataan eräissä hernekasveissa, kuten papulajissa Canavalia ensiformis ja sinimailasen siemenissä. == Ominaisuudet == Kanavaniini on huoneenlämpötilassa valkoinen kiteinen aine. Yhdiste liukenee hyvin veteen, mutta ei liukene etanoliin eikä poolittomiin orgaanisiin liuottimiin. Rakenteeltaan se muistuttaa huomattavasti arginiinia ja ainoa ero näiden kahden aminohapon välillä on, että kanavaniinissa on guanidiiniryhmään sitoutunut happiatomi hiiliatomin sijaan. Monet arginiinia substraatteinaan käyttävät entsyymit hyväksyvät substraatikseen myös kanavaniinin ja tähän perustuu sen myrkyllisyys. Tärkein näistä entsyymeistä on arginiini-tRNA-ligaasi, joka proteiinisynteesin yhteydessä liittää proteiineihin arginiinin. Kanavaniinin läsnä ollessa entsyymi liittääkin proteiiniin arginiinin asemasta kanavaniinin ja tämä johtaa väärin laskostuviin proteiineihin, joiden toiminta voi heikentyä tai estyä kokonaan. Täten kanavaniini toimii myrkkynä kasvinsyöjäeläimiä vastaan. Kanavaniinia tuottavien kasvien ja eräiden kanavaniinille vastustuskykyisten hyönteisten arginiini-tRNA-ligaasi ei käytä substraattinaan kanavaniinia. Kanavaniinin on todettu laukaisevan ihmisen ja muiden kädellisten elimistössä systeemisen lupus erythematosuksen kaltaisia oireita. Yhdiste häiritsee myös ribo- ja deoksiribonukleiinihappojen aineenvaihduntaa. Kuumentaminen hajottaa suuren osan kanavaniinista.Henning Klostermeyer, Hoirst Schmandke, Carl J. Soeder, Wolfgang Schreiber, Jörg Oehlenschläger, Siegfried, Scholtyssek, Margarete Kobald, Andreas Sander, Eberhard Eilers & Edith von Kries: Proteins, Ullmann's Encyclopedia of Industrial Chemistry, John Wiley & Sons, New York, 2000. Viitattu 29.1.2014 Kasvit syntetisoivat kavavaniinia lähtien homoseriinistä. Kanavaniinia metaboloivia entsyymejä ovat muun muassa arginaasi, joka hajottaa sen ureaksi ja kanaliiniksi ja ureaasi. == Lähteet == == Aiheesta muualla == *Human Metabolome Database (HMDB): Canavanine *DrugBank: Canavanine *Food Component Database (FooDB): L-Canavanine *Dr. Duke's Phytochemical and Ethnobotanical Databases: Canavanine *Kyoto Encyclopedia of Genes and Genomes (KEGG): L-Canavanine *ChemBlink: L-alpha-Amino-gamma-[Guanidinooxy]-N-Butyric Acid Luokka:Aminohapot
Punaposkisalamanteri

Punaposkisalamanteri (Plethodon jordani) on keuhkottomien salamantereiden heimoon kuuluva sammakkoeläinlaji. Se liikkuu öisin. Puolustautuessaan eläin erittää pahanmakuista eritettä ja joskus pudottaa häntänsä. Laji on IUCN:n punaisen listan mukaan silmälläpidettävä. == Ulkonäkö ja koko == Aikuisen yksilön pituus on 9–18,5 senttiä. Väriltään punaposkisalamanteri on musta tai harmaa. Joillakin yksilöillä on punaista poskissa ja jaloissa. Vartalo on hoikka ja pitkä. == Levinneisyys ja elinympäristö == Punaposkisalamanteria tavataan Appalakkien eteläosassa. Sitä esiintyy vuoristometsissä ja se elää maalla. == Lisääntyminen == Munimisaika on kesällä ja syksyllä. == Lähteet == == Aiheesta muualla == * http://www.amphibiaweb.org/cgi/amphib_query?where- genus=Plethodon&where-species;=jordani * http://www.arkive.org/red-cheeked- salamander/plethodon-jordani Luokka:Salamanterieläimet
Elis Muona

Elis Muona (21. helmikuuta 1900 – 11. tammikuuta 1976)Hietaniemen uurnalehto, kortteli 12, rivi 14, hauta 321 oli suomalainen taidemaalari ja kuvataiteilija, joka vapaan taiteen ohella toimi mainosgraafikkona, kuvitti postikortteja ja suunnitteli painokangaskuoseja Marimekolle ja Tampellalle.Tekstiilejä Tampereelta, Vapriikki. Viitattu 29.1.2014.Ritva Koskennurmi-Sivonen: Creating a National Treasure – the beginning of Marimekko, Form Function Finland #82, 2001. Viitattu 29.1.2014. Vuonna 1926 vasta 26-vuotias Elis Muona nimitettiin vuotta aiemmin perustetun mainostoimisto Erva-Latvalan taideosaston johtoon. Tätä tehtävää hän hoiti vuoteen 1949 saakka. ==Lähteet== Luokka:Suomalaiset taidemaalarit Luokka:Suomalaiset tekstiilitaiteilijat Luokka:Suomalaiset graafiset suunnittelijat Luokka:Suomalaiset mainonnan suunnittelijat Luokka:Vuonna 1900 syntyneet Luokka:Vuonna 1976 kuolleet
Limasalamanteri

Limasalamanteri (Plethodon glutinosus) on keuhkottomien salamantereiden heimoon kuuluva laji. Se liikkuu öisin. Puolustautuessaan eläin huitoo hännällään ja erittää pahanmakuista eritettä. == Ulkonäkö ja koko == Aikuisen yksilön pituus on 11–20 cm. Häntä on pyöreä. Väri on tummanharmaa tai musta ja ihossa on hopean vaaleita pilkkuja. == Levinneisyys ja elinympäristö == Limasalamanteria tavataan Yhdysvaltojen kaakkoisosissa. Sitä esiintyy metsissä. == Lisääntyminen == Hedelmöitys on sisäinen. Naaras munii kiville 5–34 munaa ja vartioi niitä, kunnes poikaset kuoriutuvat 2–3 kuukauden kuluttua munimisesta. == Ravinto == Limasalamanteri syö selkärangattomia eläimiä, erityisesti hyönteisiä. == Lähteet == == Aiheesta muualla == * http://animaldiversity.ummz.umich.edu/accounts/Plethodon_glutinosus * http://www.amphibiaweb.org/cgi/amphib_query?where-genus=Plethodon&where- species;=glutinosus Luokka:Salamanterieläimet
Marjavuorenoja

Marjavuorenoja on pienen rannikkovesistön muodostava oja tai joki Vehmaan kunnan ja Uudenkaupungin kaupungin alueella Varsinais-Suomessa. Marjavuorenoja laskee Saaristomereen Isosalmen Himoistenperän lahteen, johon laskee myös toinen virtavesi, Marjavuorenojan eteläpuolella sijaitseva Katinkarinoja. Länsipuolella on Raumanojan valuma-alue, pohjoispuolella Velluanjoen ja Taipaleenjärven valuma-alueet, itäpuolella Puttaanjoen valuma-alue. Marjavuorenojan valuma-alueella on kuusi järveä: Maarjärvi (46 ha), Vähäjärvi (14 ha), Hietajärvi (11 ha), Hummajärvi (5 ha), Vanhankylänjärvi (3 ha) ja Puumanninlampi (2 ha). Kaikki järvet sijaitsevat Vehmaalla. Marjavuorenojan valuma-alue on 25,37 km² ja se muodostaa Suomen ympäristöhallinnon vesistöalueluokituksessa Marjavuorenojan vesistöalueen, joka on 3. jakovaiheen vesistöalue ja tunnukseltaan 82.060. == Lähteet == Luokka:Vehmaan luonto Luokka:Uudenkaupungin luonto Luokka:Saaristomereen laskevat vesistöt Luokka:Suomen joet
Alma 360

Alma 360 on vuonna 1988 perustettuAlma 360, Fonecta Finder sisältötoimisto ja monikanavaisen asiakasviestinnän asiantuntija. Alma 360 auttaa asiakkaitaan rakentamaan omaa mediaa. Tämä sisältömarkkinointiin eli yritysjournalismiin erikoistunut yritys on osa Alma Media -konsernin Talousmedia ja yrityspalvelut -liiketoimintasegmenttiä. Yrityksessä on noin 50 työntekijää (2012)Alma 360, Fonecta Finder . == Julkaisut == * OP-Pohjola * Chydenius * OP-Pohjola Yritys * A-Vakuutus * OP-Pohjola Kultajyvä * OP-Pohjola Metsäraha * Yhteishyvä ja Samarbete * Matkaan * Allegro * Aalto University Magazine * Etiketti * Ekonomi * Saarioisten * Uniikki * Sosiaalivakuutus * Fujitsun Net * Telma * Oili * Asema == Lähteet == == Aiheesta muualla == * Yrityksen sivusto Luokka:Suomalaiset viestintäyhtiöt
Ruonanoja

Ruonanoja voi tarkoittaa seuraavia: * Ruonanoja, virtavesi Taivassalossa, muodostaa Ruonanojan valuma-alueen (82.062) * Ruonanoja, virtavesi Simossa, muodostaa Ruonanojan valuma-alueen (84.136) * Lisäksi on 15 Ruonanoja-nimistä virtavettä, jotka eivät muodosta omaa nimettyä vesistöaluetta
Ruonanoja (Taivassalo)

Ruonanoja on pienen rannikkovesistön muodostava oja tai joki Taivassalon kunnan alueella Varsinais-Suomessa. Pieni osa valuma-alueesta kuuluu myös Uudenkaupungin kaupunkiin. Ruonanoja laskee Saaristomereen Kolkanaukkoon. Ruonanojan pohjoispuolella on Raumanojan valuma-alue, muut ovat välialueita. Ruonanojan valuma-alueella ei ole järviä. Ruonanojan valuma-alue on 10,42 km² ja se muodostaa Suomen ympäristöhallinnon vesistöalueluokituksessa Ruonanojan vesistöalueen, joka on 3. jakovaiheen vesistöalue ja tunnukseltaan 82.062. == Lähteet == Luokka:Taivassalo Luokka:Uudenkaupungin luonto Luokka:Saaristomereen laskevat vesistöt Luokka:Suomen joet
Avaritia Humanae

Avaritia Humanae on Feastemin kolmas studioalbumi, joka julkaistiin vuonna 2013 levymerkillä Obscene Productions. == Kappaleet == # # # # # # # # # # # # # # # # # # # == Kokoonpano == ;Yhtye * Petri Eskelinen – laulu * Olli Nokkala – kitara * Antti Saarilampi – bassokitara * Patrik Fält – rummut ;Tuotanto * Konsta Vehkala - miksaaja * Panu Posti – äänittäjä * Mikko Myllykoski – äänittäjä (rummut), masterointi == Arvostelut == * Abysszine.com: 85%Abysszine review == Lähteet == == Aiheesta muualla == * Luokka:Vuoden 2013 albumit Luokka:Feastemin albumit
Raumanoja

Raumanoja on pienen rannikkovesistön muodostava oja tai joki Uudenkaupungin kaupungin alueella Varsinais-Suomessa. Pieni osa valuma-alueesta kuuluu myös Taivassalon ja Vehmaan kuntiin. Raumanoja laskee Saaristomereen Huikonaukkoon. Raumanojan valuma-alueella on viisi järveä: Ahmasvesi (264 ha), Kallisjärvi (22 ha), Alhontaanjärvi (18 ha), Haapalanjärvi (16 ha) ja Sannasvesi (8 ha). Raumanojan virtaussuunta kuitenkin vaihtelee, meriveden ollessa korkealla, virtaa Raumanojaa pitkin suolaista merivettä Ahmasveteen. Raumanojan valuma- alue on 39,72 km² ja se muodostaa Suomen ympäristöhallinnon vesistöalueluokituksessa Raumanojan vesistöalueen, joka on 3. jakovaiheen vesistöalue ja tunnukseltaan 82.064. Raumanojan valuma-alueen eteläpuolella on Ruonanojan valuma-alue, itäpuolella Marjavuorenojan valuma-alue, pohjoispuolella Taipaleenjärven valuma-alue, muualla välialueita. Vuonna 2012 lopetetulta Lokalahden jätevedenpuhdistamolta johdettiin käsitellyt jätevedet avo-ojaan, joka laskee Raumanojaan. Raumanojan veden laatua tarkkailtiin säännöllisesti, kun vuonna 2005 alkanut Lokalahden jätevedenpuhdistamon purkuvesistön vesistötarkkailu aloitettiin. Näytteitä otettiin kahdesti vuodessa kahdesta kohtaa Raumanojasta. Viimeisen kerran vesistötarkkailu tehtiin heinäkuussa 2012 jolloin todettiin, että jätevedenpuhdistamon vaikutuksia ei enää ole havaittavissa Raumanojassa. == Lähteet == Luokka:Vehmaan luonto Luokka:Uudenkaupungin luonto Luokka:Taivassalo * Luokka:Suomen joet
Café Metropol

Café Metropol oli Elannon omistama ravintola, joka sijaitsi Helsingin Mikonkadulla Fennian talossa. Ravintola avasi ovensa elokuussa 1985 ja oli suosittu ”uuden keskiluokan olohuoneena”. Siellä viettivät iltaa useat rock- muusikot. Esimerkiksi Dire Straits -yhtye esiintyi siellä yllätyskeikalla. Ravintolassa järjestettiin myös Suomen ensimmäinen Miss Wet T-Shirt -kilpailu. Ravintolan vuokrasopimus päättyi vuonna 1987, eikä sitä uusittu. Ravintola siirtyi Kaivopihalle, jossa se jatkoi vuoteen 1991. ==Lähteet== *Isokangas, Antti & Karvala, Kaappo & Reiche, Markus von: City on sinun: Kuinka uusi kaupunkikulttuuri tuli Helsinkiin. Tammi: Helsinki, 2000. ISBN 951-31-1374-4. Luokka:Helsingin entiset ravintolat Luokka:Kluuvi
Jääpallon alle 23-vuotiaiden maailmanmestaruuskilpailut

Jääpallon alle 23-vuotiaiden maailmanmestaruuskilpailut on Kansainvälisen jääpalloliiton järjestämä alle 21-vuotiaiden miesten maajoukkueiden kansainvälinen jääpalloturnaus. Turnaus järjestetään joka toinen vuosi. Ensimmäiset alle 23-vuotiaiden MM-kilpailut pelattiin vuonna 1990 Ruotsissa. Alle 23-vuotiaiden MM-kilpailuiden menestynein maa on Venäjä kahdella mestaruudellaan. Ruotsi on voittanut mestaruuden kerran. Vuoden 2016 kilpailusta lähtien lähtien on siirrytty alle 21-vuotiaiden MM-kilpailuihin. ==Kilpailut ja mitalistit== Vuosi Isäntämaa Mestari Hopeaa Pronssia 1990 1992 2011 2013 2016 2017 Ruotsi Ruotsi 2019 Ruotsi ==Mitalitaulukko== Sijoitus Maa Mestaruus Hopeaa Pronssia 1\. , ja 4 3 0 3 2 0 1 0 0 0 1 0 2\. 3 4 0 3\. 0 0 7 ==Katso myös== *Jääpallon maailmanmestaruuskilpailut *Jääpallon naisten maailmanmestaruuskilpailut ==Lähteet== *Historik och statistik *Spelschema för U23-VM i Obukhovo * MM-kilpailuiden 2013 tulokset *
Sodan sukupolvi

Sodan sukupolvi (, suoraan käännettynä ’Äitimme ja isämme’) on saksalainen kolmiosainen televisiosarja, joka kertoo viiden berliiniläisen nuoren aikuisen kohtalosta toisen maailmansodan aikaan. Sarjan lopussa annetaan ymmärtää, että päähenkilöt ovat olleet todellisia henkilöitä, sillä heidän elinvuotensa esitetään seuraavasti:Sodan sukupolvi osa 3/3, n. 1 h 33 min. Yle TV 1, 28. tammikuuta 2014. *Viktor 1921–1997 *Greta 1921–1945 *Charlotte 1921–2003 *Friedhelm 1923–1945 *Wilhelm 1920– Sarja esitettiin ensimmäisen kerran Saksassa ZDF-kanavalla maaliskuussa 2013. Sarjan tuotti UFA:n tytäryhtiö TeamWorx. Suomessa sarjan esitti Yle TV1 tammikuussa 2014. Sodan sukupolvi kuvattiin Saksassa, Liettuassa ja Latviassa. == Näyttelijät == ==Lähteet== Luokka:2010-luvun saksalaiset televisiosarjat Luokka:Saksalaiset draamasarjat Luokka:Minisarjat Luokka:Toinen maailmansota fiktiossa Luokka:ZDF:n televisio- ohjelmat
Angolanmedestäjä

Angolanmedestäjä (Nectarinia bocagii) on medestäjien heimoon kuuluva varpuslintu. ==Levinneisyys== Angolanmedestäjää Angolassa ja Kongon demokraattisessa tasavallassa. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Medestäjät
Jouhipurppuramedestäjä

Jouhipurppuramedestäjä (Nectarinia purpureiventris) on medestäjien heimoon kuuluva varpuslintu. ==Levinneisyys== Jouhipurppuramedestäjää tavataan Burundissa, Kongon demokraattisessa tasavallassa, Ruandassa ja Ugandassa. Lajia on kuvattu yleiseksi, mutta sen kannankehitys on laskeva. Sen ei kuitenkaan uskota olevan vaarassa, ja se on luokiteltu elinvoimaiseksi. ==Lähteet== Luokka:Medestäjät
Pär Landor

Pär Landor (s. 1963 Nauvo) on suomalainen toimittaja. Landor aloitti maaliskuun alusta 2014 turkulaisen Åbo Underrättelserin päätoimittajana, kun Torbjörn Kevin jäi eläkkeelle. Landor oli vuosina 1990–1996 Åbo Underrättelserin kakkostoimittaja. Vuodesta 2011 hän on toiminut multimediajournalismin lehtorina Turun ammattikorkeakoulussa ja sitä ennen Diakonia-ammattikorkeakoulun journalismin koulutusohjelman lehtorina. Vuosina 2001–2006 hän oli vapaa toimittaja ja mediayrittäjä.Pär Landor ny chefredaktör för ÅU 29.1.2014 Åbo Underrsättelser Hän oli paikallislehti Turkulaisen päätoimittaja 1996–2001.Turkulainen, viitattu 27.3.2014 Pär Landor on vuodesta 2018 ollut naimisissa Hufvudstadsbladetin entisen ja Åbo Underrättelserin nykyisen päätoimittajan Susanna Landorin (ent. Ilmoni) kanssa. == Lähteet == Luokka:Suomalaiset päätoimittajat Luokka:Vuonna 1963 syntyneet Luokka:Elävät henkilöt
Säihkymedestäjä

Säihkymedestäjä (Nectarinia tacazze) on medestäjien heimoon kuuluva varpuslintu. ==Levinneisyys== Säihkymedestäjää tavataan Itä-Afrikassa. Lajin on kuvattu olevan vuoristoalueilla yleinen tai runsaslukuinen. Sen kannankehitys on vakaa, ja se on luokiteltu elinvoimaiseksi. ==Lähteet== Luokka:Medestäjät
Pronssimedestäjä

Pronssimedestäjä (Nectarinia kilimensis) on medestäjien heimoon kuuluva varpuslintu. ==Levinneisyys== Pronssimedestäjää tavataan Angolassa, Burundissa, Kongon demokraattisessa tasavallassa, Etiopiassa, Keniassa, Malawissa, Mosambikissa, Ruandassa, Tansaniassa, Ugandassa, Sambiassa ja Zimbabwessa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Medestäjät
Kangar

Kangar on Malesian pienimmän osavaltion Perlisin pääkaupunki. Kaupungissa asuu noin 50 000 asukasta. ==Lähteet== Luokka:Malesian kaupungit
Lepidodendron

Lepidodendron (nimen merkitys: ”suomupuu”) on sukupuuttoon kuollut Isoëtopsida-luokkaan kuuluva kasvisuku, joka eli kivihiilikauden aikana. Se oli puumainen liekomainen kasvi, joka saattoi kasvaa yli 30 metriä korkeaksi. On tehty myös arvioita, joiden mukaan Lepidodendron on voinut saavuttaa jopa 54 metrin korkeuden. Lepidodendron-sukuun luettiin aikaisemmin yli sata lajia, mutta nykyisin tiedetään, että monet näistä ovat vain kasvin eri kasvuvaiheita. Tiedosto:Lepidodendron lycopodioides.jpg|Lepidodendron lycopodioidesin fossiili. Tiedosto:Lepidodendron.JPG|Lepidodendronin fossiili Tiedosto:Ramos de uma licopsida arbórea extinta MN 01.jpg|Lepidodendron sp. oksien fossiili Tiedosto:StigmariaRootlets.JPG|Lepidodendron juuria Tiedosto:Stigmaria Heimans.jpg|Taiteilijan näkemys Lepidodendronista vuodelta 1911 Tiedosto:Lepidodendron.png|Taiteilijan näkemys Lepidodendronista == Lähteet == Luokka:Esihistorialliset kasvit Luokka:Isoëtopsida
Ei kiitos

Ei kiitos on Samuli Valkaman ohjaama suomalainen komediaelokuva, joka sai ensi-iltansa 10. tammikuuta 2014. Se perustuu Anna-Leena Härkösen samannimiseen vuonna 2008 julkaistuun romaaniin. Elokuva kertoo nelikymppisestä avioparista, jossa Heli Valkonen (Anu Sinisalo) on epätoivoisesti rakastunut aviomieheensä, Matti Valkoseen (Ville Virtanen), jonka ei tee enää koskaan mieli rakastella. Elokuvan tuotannosta vastasivat Rimbo Salomaa sekä Lasse Saarinen ja sävellyksestä Timo Lassy. Elokuvan kohtaukset kuvattiin kesän 2013 aikana. Elokuvan elokuussa 2013 julkaistu traileri sai aikaan kohun monissa elokuvateattereissa. Julkaisunsa jälkeen sekä trailerin että elokuvan todettiin sisältävän lapsille liikaa seksiä, minkä myötä elokuvan ikärajaa nostettiin alkuperäisestä 12 vuodesta 16 vuoteen. Ei kiitos oli ensi-iltaviikonloppunaan Suomen katsotuin elokuva 25 573 katsojalla. Anu Sinisalo palkittiin roolistaan parhaan naispääosan Jussilla. == Arviot == * Film-O-Holic.com: () * Helsingin Sanomat: () * Me Naiset: () * MTV: () * Iltalehti: () * Ilta-Sanomat: () * V2.fi: () == Lähteet == Luokka:Vuoden 2014 suomalaiset elokuvat Luokka:Suomalaiset komediaelokuvat Luokka:Jussi-palkitut elokuvat
George Town (Malesia)

George Town on Penangin osavaltion pääkaupunki Malesiassa, Pulau Penangin saaren koillisnurkassa. Kaupungissa on noin 720 000 asukasta, metropolialueen asukasluku on noin 2 miljoonaa. Kaupunki on saanut nimensä kuningas Yrjö III:n mukaan. Kaupunki on Unescon maailmanperintöluettelossa. Pohjois-Malesian päälentoasema, Penangin kansainvälinen lentoasema sijaitsee 14 km George Townista lounaaseen. thumb|250px|13,5 kilometriä pitkä Penang Bridge Pulau Penangin ja mantereen välillä. thumb|250px|Komtar Tower. ==Lähteet== == Aiheesta muualla == Luokka:Malesian kaupungit
Hong Xiuquan

Hong Xiuquan (; 1. tammikuuta 1814 – 1. kesäkuuta 1864) oli Kiinan taiping- kapinan johtaja 1850- ja 1860-luvulla.Gale Encyclopedia of Biography: Hung Hsiu-ch'üan Viitattu 29.1.2014. Hong syntyi Kantonin lähistöllä asuneeseen hakka-kansaan kuuluneesen köyhään perheeseen. Hän tutustui kristinuskoon alueen lähetyssaarnaajien kautta, ja tämä vaikutti suuresti hänen ajatuksiinsa. Hong toimi opettajana, mutta ei onnistunut suorittamaan alan virkatutkintoa. Vuonna 1836 hän alkoi nähdä näkyjä, joissa vanhahko mies puhui hänelle. Tämä hahmo kehotti Hongia hyökkäämään kungfutselaisuutta, buddhalaisuutta ja Kiinan keisaria vastaan. Hong tulkitsi kehottajan Jeesukseksi. Näkyjensä innoittamana Hong perusti ryhmän, jolle annettiin nimi Jumalanpalvojien yhdistys. Sen oppi oli suurelta osin kristillistä, mutta osin myös šamanismia ja kiinalaista luonnonuskontoa. Vuonna 1850 ryhmä oli saanut laajaa kannatusta Etelä-Kiinassa, ja se alkoi toimia kapinaliikkeenä. 1851 Hong perusti alueelle Täydellisen rauhan taivaallisen valtion () ja julisti itsensä sen itsevaltiaaksi. Liike voimistui ja levisi pohjoiseen. Vuonna 1853 se sai haltuunsa Nanjingin kaupungin ja teki siitä valtion pääkaupungin. Ryhmä sai kannatusta varattomien kiinalaisten keskuudessa, ja monia miellytti sen vastarinta mantšu-dynastiaa kohtaan. Keisarilliset joukot alkoivat ahdistaa taiping-valtiota sotilaallisesti yhä voimakkaammin. Ne valloittivat 19. heinäkuuta 1864 Nanjingin. Tappion häämöttäessä Hong teki itsemurhan 1. kesäkuuta 1864. == Lähteet == ==Aiheesta muualla== *Lee Nathan Feigon: Hong Xiuquan Encyclopædia Britannica Online Academic Edition. Luokka:Kiinalaiset poliitikot Luokka:Kapinajohtajat Luokka:Itsemurhan tehneet Luokka:Vuonna 1814 syntyneet Luokka:Vuonna 1864 kuolleet
Bistrica

Bistrica () on alppijoki Pohjois-Sloveniassa. Se on Savan sivujoki. Bistirica on 33 kilometriä pitkä, ja sen valuma-alue on 530 neliökilometriä. == Lähteet == Luokka:Slovenian joet Luokka:Tonavan vesistö
Eljas Orrman

Eljas Johannes Orrman (s. 13. lokakuuta 1943 Hämeenlinna)Johan Lindberg (päätoim.): Vem och vad, biografisk handbok 2010, s. 545–546, hakusana ”Orrman Eljas”. Schildts, 2010. ISBN 978-951-50-2002-4. on suomalainen historioitsija. Hän kirjoitti ylioppilaaksi 1963, valmistui filosofian kandidaatiksi 1970, filosofian lisensiaatiksi 1979 ja väitteli filosofian tohtoriksi 1986. Työuransa aluksi hän työskenteli historian assistenttina Helsingin yliopistossa 1971–1974, toimi Valtionarkiston tutkijana 1974–1979, arkistonhoitajana 1979–1983, ylitarkastajana 1983–1995, Helsingin yliopiston virkaa toimittavana Suomen historian apulaisprofessorina 1988–1992, Vaasan maakunta-arkiston johtajana 1995–1999 ja Kansallisarkiston arkistoneuvoksena 2000–2011 työnään ohjauksen ja säilyttämisen vastuualueen johtaminen. Hän jäi eläkkeelle 2011. Orrman toimi myös Paikallishistoriallisen toimiston sihteerinä 1971–1973, Historisk Tidskrift för Finland -lehden toimitusneuvoston jäsenenä 1980– ja puheenjohtajana 1990–1999, Helsingin yliopiston Suomen historian dosenttina 1987– sekä Kansallisarkiston yhteydessä toimivan heraldisen lautakunnan jäsenenä 2001– ja puheenjohtajana 2001–2004. Orrman sai professorin arvonimen 2009.Arkistoneuvos Eljas Orrman eläkkeelle (viitattu 29.1.2014). Eljas Orrmanin arkistoalaa koskevat kirjoitukset ilmestyivät vuonna 2019 koottuna nimellä De archivis. Arkistoista - om archiv - on archives. == Teos == * ==Lähteet== Luokka:Suomalaiset historioitsijat Luokka:Suomalaiset arkistonhoitajat Luokka:Vuonna 1943 syntyneet Luokka:Elävät henkilöt
Bolska

Bolska on joki Sloveniassa. Se on yksi Savinjan sivujoista, joka taas on Savan sivujoki. Bolska on 32 kilometriä pitkä ja sen lähdekorkeus on 800 metriä. Kuten Savinja, Bolska on usein tulvinut tuhoisasti. Vuoden 1998 tulvissa Bolskan virtaukseksi laskettiin 193 kuutimetsiä sekunnissa ja vuoden 1990 tulvissa 182 m³/s. == Lähteet == Luokka:Slovenian joet Luokka:Tonavan vesistö
Dragonja

Dragonja () on joki Pohjois-Istriassa Kroatian ja Slovenian rajalla. Se laskee Adrianmereen. Dragonja on 30 kilometriä pitkä ja sen lähdekorkeus on 315 metriä. Dragonjan valuma-alue on noin 95 neliökilometriä. Dragonja toimii elinympäristönä monille eläin- ja kasvilajeille. Se on myös ollut osa Slovenian ja Kroatian välisiä rajakiistoja. == Nimi == Ensimmäisessä kirjallisessa lähteessä Dragonjasta puhuttiin nimellä Argao (ablatiivi Argaone) ja myöhemmissä lähteissä se on tunnettu nimillä Argaone (670), per Argaonem (1035), Dragugne (1100) ja super flumine Dragone (1389). Nykysloveenin ja italian (D-etuliitteenä) nimet ovat peräisin slaavilaisesta Dorgon’a sanasta. Pohjimmiltaan nimi on esiromanilaista alkuperää, todennäköisesti perustuen indoeurooppalaisen kantakielen sanaan h2arg’, joka tarkoittaa loistoa. == Lähteet == == Aiheesta muualla == Luokka:Slovenian joet Luokka:Kroatian joet Luokka:Välimereen laskevat vesistöt
Shah Alam

Shah Alam on Selangorin osavaltion pääkaupunki Länsi-Malesiassa, Malakan niemimaan itärannalla. Kaupungissa on asukkaita 671 000. Shah Alam sijaitsee Kuala Lumpurin suurkaupunkialueella, noin 15 kilometriä länteen kaupungin keskustasta. Vuonna 1978 Shah Alam korvasi Kuala Lumpurin Selangorin pääkaupunkina, kun Kuala Lumpur irrotettiin Selangorin osavaltiosta omaksi territoriokseen. Shah Alam on naapurikaupunki Petaling Jayan ohella keinotekoinen kaupunki, joka on rakennettu Kuala Lumpurin laajetessa. Ennen kaupungin rakentamista Shah Alamin alue oli täynnä kumipuu- ja öljypalmuviljelmiä. Shah Alamin kaupunkikuvaa hallitsee suurikokoinen Sultan Salahuddin Abdul Azizin moskeija, jossa oli moskeijan valmistuttua maailman korkeimmat minareetit. == Lähteet == Luokka:Selangorin kaupungit